**Alwin Berger** (28. elokuuta 1871 – 20. huhtikuuta 1931) oli saksalainen maisemapuutarhuri, kasvitieteilijä ja mehikasvien tutkija. Hän oli ensimmäisiä mehikasveihin perehtyneitä kasvitieteilijöitä. Hän löysi, nimesi ja kuvasi yhteensä 444 kasvilajia ja sukua elämänsä aikana. Pääasiassa nämä kasvit olivat agaaveja ja kaktuksia sekä muita mehikasveja. Hän ei kuitenkaan koskaan elämänsä aikana tehnyt kenttätutkimuksia mehikasvien elinympäristöissä. Hänestä käytetään tieteellisen nimen perään liitettävää auktorilyhennettä **A.Berger**. Hänen mukaansa on vuonna 1909 nimetty kaktussuku *Bergerocactus*.

Nuoruus ja opiskelut
--------------------

Alwin Berger syntyi pienessä Möschlitzissä Thüringen osavaltiossa silloisessa Saksan keisarikunnassa. Hän kävi oli Thüringenssä sijaitsevassa Schleizissä ja Reutlingenissä, Baden-Württembergin osavaltiossa hän aloitti vuonna 1887 koulussa opetettiin hedelmien kasvatusta (*Pomologisches institut*). Vuoden kuluttua hän kuitenkin lopetti koulun ja teki oppisopimuksen puutarhalle Ebersdorfiin. Siellä hän tutustui trooppisiin kasveihin ja niiden kasvatukseen kasvihuoneissa. Hän oli vuosien 1887–1897 välillä useissa kasvitieteellisissä puutarhoissa Saksassa muun muassa Dresdenin kasvitieteellisessä puutarhassa assistenttina vuonna 1890, Giessenin kasvitieteellisessä puutarhassa hän oli vuonna 1897. Samana vuonna hän oli myös Frankfurt am Mainissa sijaitsevassa Palmengartenissa, joka on yksi suurimmista kasvitieteellisistä puutarhoista Saksassa.

Hanburyn kasvitieteellinen puutarha
-----------------------------------

Hanburyn kasvitieteellinen puutarhan kaktuksia vuonna 2006, Mortola, Italia.
Hänestä tuli Mortolassa, Italiassa sijaitsevan Hanburyn kasvitieteellisen puutarhan kuraattori vuonna 1897. Puutarhan kuraattorina hän oli vuoteen 1915 asti, yhteensä 18 vuotta aina Ensimmäisen maailmansodan alkupuolelle asti. Puutarhan oli perustanut englantilainen liikemies Thomas Hanbury veljensä Danielin kanssa vuonna 1867. Puutarhaan oli kerätty kasveja ympäri maailman trooppisilta ja subtrooppisilta alueilta. Hän perehtyi siellä kaktuksiin ja mehikasveihin kun saksalainen kasvitieteilijä ja Napolilaisen siemenkaupan Dammann & Co osakas Carl Ludwig Sprenger (1846–1917) ehdotti hänelle, että hän alkaisi tutkia niitä perinpohjaisemmin. Sprenger sanoi hänelle, ettei kukaan ollut Salm-Dyckin aikojen jälkeen tutkinut niitä. Berger kävi Hanburyssa ollessaan laajaa kirjeenvaihtoa, joka on edelleenkin puutarhan hallussa.

Vuonna 1902 Else Keller tuli tutustumaan La Mortolaan Thomas Hanburyn vieraana. Alwin Berger esitteli hänelle puutarhaa. He menivät naimisiin 6. huhtikuuta 1903. He saivat yhdessä kaksi lasta, Friz lokakuun 10. 1904 ja Iris Verna 13. toukokuuta 1906.

Takaisin Saksaan
----------------

Wilhelma Park, eläintarha ja kasvitieteellinen puutarha Stuttgartissa.
Maurilainen huvila Wilhelma Parkissa. Vuonna 1846 rakennettua rakennusta käytettiin aiemmin kuningas Wilhelm I:n kesäasuntoina. Nykyään se on kasvihuoneena.
Kuningas Vilhelm II halusi että Berger rakentaa Stuttgartin kuninkaallisesta puutarhasta kasvitieteellisen puutarhan ja vuodesta 1915 Berger oli Kuninkaallisen puisto ja puutarha toimiston palveluksessa Stuttgartissa. Toimiston alaisuudessa oli myös Wilhelma Park josta hän kehitti julkisen puutarhan missä oli kasvihuone kaktuksille ja mehikasveille. Vuonna 1923 Berger muutti New Yorkin, Genevaan jossa hän työskenteli kolme vuotta New Yorkin osavaltion maataloustutkimusasemalla (*New York State Agricultural Experiment Station*). Tutkimusasemalla on tehty soveltavaa tutkimusta, muun muassa kehitetty tuholaisten torjuntaa, hedelmä- ja vihanneslajikkeita. Se on ollut vuodesta 1923 lähtien Cornellin yliopiston alaisuudessa.

Vuonna 1926 helmikuussa Berger sai työnsä Genevassa päätökseen ja muutti takaisin Stuttgartiin. Hänen loppuelämänsä ajan Stuttgartin luonnonhistoriallisen museon kasvitieteellinen osasto oli hänelle tärkeä. Hän kävi edelleen laajaa kirjeenvaihtoa lukuisien mehikasvitutkijoiden kanssa sekä vieraili useissa herbaarioissa ja kasvitieteellisissä puutarhoissa. Ennen kuolemaansa hän kävi vielä Hanburyn kasvitieteellisessä puutarhassa ja totesi että se oli rapistunut hänen lähtönsä jälkeen.

Hän ei kuitenkaan koskaan tehnyt kenttätutkimuksia mehikasvien elinympäristöissä. Berger kuoli 20. huhtikuuta 1931 Stuttgart 59-vuotiaana. Hänen vaimonsa Else, joka oli juutalainen, kuoli Theresienstadtin keskitysleirillä 11. helmikuuta 1944.

Julkaisut
---------

Berger julkaisi elämänsä aikana lukuisia lehtisiä, kirjoja ja artikkeleita puutarhaviljelyyn, kasvitieteeseen ja mehikasveihin erikoistuneissa lehdissä. Hänen mehikasveja käsittelevistä kirjoista merkittävimpiä ovat:

* *Die Sukkulente Euphorbien* (1907)
* *Liliaceae-Asphodeloideae-Aloineae* (1908)
* *Mesembrianthemen und Portulacaceen* (1908)
* *Stapelieen and Kleinien* (1910)
* *Hortus Mortolensis* (1912)
* *Die Agaven, Beitrage zu Einer Monographie* (1915)
* *Kakteen* (1929)
* *Crassulaceae* (1930)

Lähde:

Lähteet
-------

* Zappa, Elena & Mariotti, Mauro: *Alwin Berger, Curator of the Hanbury Botanical Gardens at La Mortola*. Genova: Bollettino dei Musei e degli Istituti Biologici – (BMIB), 2017. Teoksen verkkoversio (viitattu 22.8.2019).  (englanniksi)
* *Alwin Berger, Gartenkünstler, Botaniker, Genie der Freundschaf*. Stuttgart: Stadtmuseum Bad-Cannstatt, 2018. Arkistoitu 21.8.2019 (viitattu 22.8.2019).  (saksaksi)

### Viitteet

1. 1 2 3 4 5 6 7 8 9 10  Staples, Chuck: Alwin Berger Biography (pdf) *The Cactus and Succulent Society of America*.  Arkistoitu 10.1.2019. Viitattu 22.8.2019 (englanniksi).
2. ↑  Alwin Berger – Gartenkünstler, Botaniker, Genie der Freundschaft. *Stadtmuseum Bad-Cannstatt*.  Arkistoitu 21.8.2014. Viitattu 22.8.2019 (saksaksi).
3. ↑  Taxon author: A. Berger *ITIS*.  Arkistoitu 7.8.2020. Viitattu 22.8.2019 (englanniksi).
4. ↑  Author Details – Berger, Alwin (1871-1931) *International Plant Names Index – IPNI*. Viitattu 22.8.2019 (englanniksi).
5. 1 2 3 4 5 6  *Alwin Berger, Gartenkünstler, Botaniker, Genie der Freundschaf*. Stuttgart: Stadtmuseum Bad-Cannstatt, 2018. Arkistoitu 21.8.2019 (viitattu 22.8.2019).  (saksaksi)
6. 1 2  Zappa, Elena & Mariotti, Mauro, s. 53.
7. ↑  Zappa, Elena & Mariotti, Mauro, s. 52.
8. ↑  150° Anniversary of the foundation of the Hanbury Botanical Gardens *Giardini Botanici Hanbury*. Viitattu 22.8.2019 (englanniksi).
9. ↑  The Hanbury Gardens *Amici dei Giardini Botanici Hanbury*. Viitattu 22.8.2019 (englanniksi).
10. 1 2  Zappa, Elena & Mariotti, Mauro, s. 57, 64.
11. ↑  Zappa, Elena & Mariotti, Mauro, s. 54.
12. ↑    *Wilhelma-Magazin*, 2018, 26. vsk, nro 1, s. 7. Artikkelin verkkoversio. Viitattu 22.8.2019 (englanniksi).  (Arkistoitu – Internet Archive)
13. ↑  Flynn, Erin: ‘Cornell AgriTech’ reflects influence in food, ag innovation *Cornell Chronicle*.  1.8.2018. Viitattu 22.8.2019 (englanniksi).

Aiheesta muualla
----------------

* Dammann & Co - Siemen luettelon etusivu (kuva) *Biodiversity Heritage Library*. Viitattu 22.8.2019 (englanniksi).
* History *Botanical Garden – TU Dresden*. Viitattu 22.8.2019 (englanniksi).
* »Alwin Berger« Gartenkünstler, Botaniker, Genie der Freundschaft. *Stadtmuseum Bad Cannstatt*.  Arkistoitu 21.8.2019. Viitattu 22.8.2019 (saksaksi).
* Hedrick, U. P. & Howe, G. H. & Taylor, O. M. & Berger, Alwin & Slate, G. L. & Einset, Olav: The Small Fruits of New York *State of New York Department of Farms and Markets, Thirty-third Annual Report Part II*.  1925. Viitattu 22.8.2019 (englanniksi).

|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
	+ 2
* VIAF

 |
|  |
| Kansalliset | 
* Norja
* Ranska
* BnF data
* Saksa
* Belgia
* Yhdysvallat
* Tšekki
* Alankomaat
* Puola

 |
|  |
| Tieteilijät | 
* International Plant Names Index

 |
|  |
| Taiteenala | 
* Te Papa (New Zealand)

 |
|  |
| Henkilöt | 
* Deutsche Biographie
* Trove

 |
|  |
| Muut | 
* IdRef

 |

 |